
საქართველოს ცენტრალური საარჩევნო 
კომისიის დადგენილება №40/2004

2004 წლის 22 მარტი
 ქ. თბილისი
საქართველოს პარლამენტის 2003 წლის 2 ნოემბრის არჩევნების პროპორციული სისტემით 2004 წლის 28 მარტს ჩასატარებელი ხელახალი არჩევნებისათვის საუბნო საარჩევნო კომისიების წევრთა გამოწვევის ახალი ვადის განსაზღვრის შესახებ

საქართველოს ორგანული კანონის „საქართველოს საარჩევნო კოდექსის” 29-ე მუხლის პირველი პუნქტის „გ” ქვეპუნქტის შესაბამისად, საქართველოს ცენტრალური საარჩევნო კომისია ადგენს:


მუხლი 1 
საქართველოს პარლამენტის 2003 წლის 2 ნოემბრის არჩევნების 2004 წლის 28 მარტს ჩასატარებელი ხელახალი არჩევნებისათვის დამნიშნავი სუბიექტების მიერ საუბნო საარჩევნო კომისიის წევრთა გამოწვევის ახალ ვადად განისაზღვროს 2004 წლის 26 მარტის 18 საათი.


მუხლი 2
 საოლქო საარჩევნო კომისიების მიერ საარჩევნო ადმინისტრაციის იმ მოხელეთა სიის შედგენის ახალ ვადად, რომლებიც კენჭისყრის დღეს არიან იმ საარჩევნო უბნის კომისიის წევრები, რომელიც არ წარმოადგენს მათი რეგისტრაციის ადგილის მიხედვით განსაზღვრულ საარჩევნო უბანს, განისაზღვროს 2004 წლის 27 მარტის 18 საათი.


მუხლი 3
 ეს დადგენილება შეიძლება გასაჩივრდეს თბილისის საოლქო სასამართლოში (ქ. თბილისი, გრ. რობაქიძის გამზ. №7ა) მისი გამოქვეყნებიდან 3 კალენდარული დღის ვადაში. 


მუხლი 4 
ეს დადგენილება ამოქმედდეს გამოქვეყნებისთანავე.
კომისიის თავმჯდომარე ზ. ჭიაბერაშვილი

კომისიის მდივანი დ. ქიტოშვილი

